CELEX: 32022D0161
Language: bg
Date: 2022-02-03 00:00:00
Title: Решение за изпълнение (ЕС) 2022/161 на Комисията от 3 февруари 2022 година за приключване на процедурата за разглеждане относно пречките пред търговията по смисъла на Регламент (ЕС) 2015/1843, въведени от Мексиканските съединени щати и изразяващи се в мерки, които засягат вноса на „Tequila“

7.2.2022   
               
               
                  BG
               
               
                  Официален вестник на Европейския съюз
               
               
                  L 26/17
               
            
         РЕШЕНИЕ ЗА ИЗПЪЛНЕНИЕ (ЕС) 2022/161 НА КОМИСИЯТА
         от 3 февруари 2022 година
         за приключване на процедурата за разглеждане относно пречките пред търговията по смисъла на Регламент (ЕС) 2015/1843, въведени от Мексиканските съединени щати и изразяващи се в мерки, които засягат вноса на „Tequila“
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/1843 на Европейския парламент и на Съвета от 6 октомври 2015 г. за установяване на процедури на Съюза в областта на общата търговска политика с оглед гарантиране упражняването от Съюза на правата, които са му предоставени съгласно правилата за международна търговия, по-специално тези, които са установени под егидата на Световната търговска организация (1), и по-специално член 5, параграф 2 и член 12, параграф 1 от него,
         като има предвид, че:
         1.   ПРОЦЕДУРА
         
                     (1)
                  
                  
                     На 23 юли 2020 г. Европейската комисия започна процедура за разглеждане относно пречките пред търговията, въведени от Мексиканските съединени щати, изразяващи се в отказ за предоставяне на сертификати за износ на „Tequila“, като публикува известие за започване на процедура в Официален вестник на Европейския съюз (2).
                  
               
                     (2)
                  
                  
                     Разследването бе започнато вследствие на жалба, подадена от Сдружението на пивоварите в Европа от името на промишлеността на Съюза. В жалбата се съдържаха достатъчно доказателства за ограничение на търговията и за произтичаща вреда, които да дадат основание за започване на разследване.
                  
               
                     (3)
                  
                  
                     На 16 април 2021 г. службите на Комисията информираха комитета, създаден по силата на член 7, параграф 1 от Регламент (ЕС) 2015/1843, за резултатите от процедурата за разглеждане. В доклада се заключава, че макар ЕС да няма непосредствен интерес от разрешаването на спора, процедурата следва да остане открита и да се следи по-нататъшното развитие на проблема в Мексиканските съединени щати.
                  
               2.   ОТТЕГЛЯНЕ НА ЖАЛБАТА И ПРИКЛЮЧВАНЕ НА ПРОЦЕДУРАТА
         
                     (4)
                  
                  
                     На 6 октомври 2021 г. Сдружението на пивоварите в Европа уведоми Комисията, че желае да оттегли жалбата.
                  
               
                     (5)
                  
                  
                     Съгласно член 5, параграф 2 от Регламент (ЕС) 2015/1843 ако жалбата бъде оттеглена, процедурата може да бъде приключена, освен когато приключването не е в интерес на Съюза. Съгласно член 12, параграф 1 от Регламент (ЕС) 2015/1843 процедурата се приключва когато стане ясно, че в интерес на Съюза не е необходимо да бъде предприето никакво действие.
                  
               
                     (6)
                  
                  
                     Разследването не показа че приключването не би било в интерес на Съюза. По-специално износът на „Tequila“ за засегнатия европейски пивовар е възобновен и предполагаемата мярка не оказва системно въздействие върху други дружества от ЕС.
                  
               
                     (7)
                  
                  
                     Поради това Комисията стигна до заключението, че процедурата за разглеждане относно пречките пред търговията, въведени от Мексиканските съединени щати, изразяващи се в отказ за предоставяне на сертификати за износ на спиртната напитка „Tequila“, следва да бъде приключена.
                  
               
                     (8)
                  
                  
                     Решението е в съответствие със становището на комитета, създаден по силата на член 7, параграф 1 от Регламент (ЕС) 2015/1843,
                  
               ПРИЕ НАСТОЯЩОТО РЕШЕНИЕ:
         
            Член 1
            Приключва се процедурата за разглеждане във връзка с отказа на Мексиканските съединени щати да предоставят сертификати за износ на спиртната напитка „Tequila“.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
            
         
         
            Съставено в Брюксел на 3 февруари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 272, 16.10.2015 г., стр. 1.
         
            (2)  ОВ C 265, 13.8.2020 г., стр. 3.